钦定古今图书集成/方舆汇编/职方典/第1125卷 > 《鄂渚招王昌龄张继》常建
## 钦定古今图书集成/方舆汇编/职方典/第1125卷 > 《鄂渚招王昌龄张继》常建

《刈芦》旷野中，沙上飞黄云。天晦无精光，茫茫悲远君。
楚山隔湘水，湖畔落日曛。鸿雁又北飞，音书固难闻。
谪居未为叹，谗枉何由分。五日逐蛟龙，宜为吊冤文。
翻覆古其然，名宦安足云。贫士任枯槁，捕鱼清江𣸣。
有时荷犁锄，旷野自耕耘。不然春山隐，溪涧花氤氲。
山鹿自有场，贤达亦顾群。二贤归去来，人世徒纷纷。